CELEX: 32010R1026
Language: sl
Date: 2010-11-12 00:00:00
Title: Uredba Komisije (EU) št. 1026/2010 z dne 12. novembra 2010 o določitvi enotnega odstotka za odobritev zneskov, ki jih država članica sporoči Komisiji glede zahtevkov za premijo za izkrčitev za vinsko leto 2010/2011

13.11.2010   
            
            
               SL
            
            
               Uradni list Evropske unije
            
            
               L 296/11
            
         UREDBA KOMISIJE (EU) št. 1026/2010
   z dne 12. novembra 2010
   o določitvi enotnega odstotka za odobritev zneskov, ki jih država članica sporoči Komisiji glede zahtevkov za premijo za izkrčitev za vinsko leto 2010/2011
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti člena 85s(4) v povezavi s členom 4 Uredbe,
   ob upoštevanju naslednjega:
   
               (1)
            
            
               Upravičeni zahtevki, ki jih države članice sporočijo Komisiji do 15. oktobra 2010 v skladu s členom 85s(2) Uredbe (ES) št. 1234/2007, presegajo največji možni letni proračun za program izkrčitve za vinsko leto 2010/2011, tj. 276 milijonov EUR, kot je določeno v Prilogi Xd k navedeni uredbi. Zato je treba določiti enotni odstotek za odobritev dejansko sporočenih zneskov.
            
         
               (2)
            
            
               Luksemburg je v skladu s členom 85s(2) Uredbe (ES) št. 1234/2007 sporočil upravičene zahtevke za območje, manjše od 50 ha; zato je izvzet iz uporabe enotnega odstotka za odobritev v skladu s členom 71(3) Uredbe Komisije (ES) št. 555/2008 z dne 27. junija 2008 o določitvi podrobnih pravil za izvajanje Uredbe Sveta (ES) št. 479/2008 o skupni ureditvi trga za vino glede podpornih programov, trgovine s tretjimi državami in obsega vinogradniških površin ter o izvajanju nadzora v vinskem sektorju (2).
            
         
               (3)
            
            
               Zaradi jasnosti je primerno navesti tudi razdelitev letnega proračuna, namenjenega za program krčenja, po zadevnih državah članicah.
            
         
               (4)
            
            
               Uredba Komisije (ES) št. 1092/2009 (3) o določitvi enotnega odstotka za odobritev zneskov, ki jih država članica sporoči Komisiji glede zahtevkov za premijo za izkrčitev je postala zastarela ob koncu vinskega leta 2009/2010. Zato jo mora nadomestiti nova uredba.
            
         
               (5)
            
            
               Ukrepi, predvideni s to uredbo, so v skladu z mnenjem Upravljalnega odbora za skupno ureditev kmetijskih trgov –
            
         SPREJELA NASLEDNJO UREDBO:
   Člen 1
   Zahtevki za premijo za izkrčitev, ki so sporočeni Komisiji za leto 2010/2011 v skladu s členom 85s(2) Uredbe (ES) št. 1234/2007, se odobrijo v višini 59,622 % zneskov, ki jih zajemajo zahtevki.
   Omejitve proračunskih sredstev za zadevne države članice so določene v Prilogi k tej uredbi.
   Člen 2
   Ta uredba začne veljati na dan po objavi v Uradnem listu Evropske unije.
   Velja za vinsko leto 2010/2011.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 12. novembra 2010
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 299, 16.11.2007, str. 1.
   
      (2)  UL L 170, 30.6.2008, str. 1.
   
      (3)  UL L 299, 14.11.2009, str. 8.
   
      PRILOGA
      
         Omejitve proračunskih sredstev za države članice za izplačila premije za izkrčitev v vinskem letu 2010/2011
      
      
                  (EUR)
               
            
                  Država članica
               
               
                  Proračun za program krčenja
               
            
                  Bolgarija
               
               
                  321 903
               
            
                  Nemčija
               
               
                  484 487
               
            
                  Grčija
               
               
                  3 600 607
               
            
                  Španija
               
               
                  127 975 516
               
            
                  Francija
               
               
                  36 911 723
               
            
                  Italija
               
               
                  81 968 012
               
            
                  Ciper
               
               
                  2 405 145
               
            
                  Luksemburg
               
               
                  3 150
               
            
                  Madžarska
               
               
                  13 572 662
               
            
                  Avstrija
               
               
                  1 495 718
               
            
                  Portugalska
               
               
                  3 610 683
               
            
                  Romunija
               
               
                  2 784 554
               
            
                  Slovenija
               
               
                  458 581
               
            
                  Slovaška
               
               
                  407 259